
Mesés-e a tudásunk a meséről, avagy mese hatásáról való vélekedés vizsgálata felnőttek körében

Dolgozatom alapgondolata a mese gyermekekre gyakorolt személyiségfejlesztő hatása, ezért megnéztem melyek azok a tényezők, amelyek miatt elhanyagolhatatlannak bizonyul az olvasott mese. Azonban e tág témakört egy másik oldaláról szerettem volna vizsgálni. Arra voltam kíváncsi mit tudnak ezekről a tényezőkről a szülők és milyen személyi tényezőktől függ a mese használata a családi nevelésben.
Azt feltételeztem, hogy a különböző generációhoz tartozó szülők, eltérő tudással rendelkeznek a meséről, és eltérő szokásokkal bírnak szülői szerepükben az említett témakörben. Ez a különbség pedig, - feltételezésem szerint - az eltérő gyermekkori meseélményből származik. A vizsgálat a hipotéziseimet igazolta, hiszen a vizsgált adatok szignifikáns különbségeket mutattak a kérdéses témákat tekintve.
A kutatás eredményei arra mutatnak rá, hogy a családokban történő mesélés fontosságára való figyelemfelhívás, valamint a szülőknek való ismeretátadás a meseolvasásról és annak gyermekekre gyakorolt hatásáról kiemelkedően fontosnak bizonyul a mai informatikai, és médiabeli sűrűségben is.



